b'\n_START_ARTICLE_\nNitrocalcita\n_START_SECTION_\nCaracter\xc3\xadstiques\n_START_PARAGRAPH_\nLa nitrocalcita \xc3\xa9s un carbonat de f\xc3\xb3rmula qu\xc3\xadmica Ca(NO\xe2\x82\x83)\xe2\x82\x82\xc2\xb74H\xe2\x82\x82O. Cristal\xc2\xb7litza en el sistema monocl\xc3\xadnic. S\xc3\xb3n rars els cristalls aciculars, o tapissats d\'agregats en forma de flors, de fins a 3 cent\xc3\xadmetres; m\xc3\xa9s comunament com una efloresc\xc3\xa8ncia cotonosa o massiva. La seva duresa a l\'escala de Mohs es troba entre 1 i 2, sent un mineral molt tou. Segons la classificaci\xc3\xb3 de Nickel-Strunz, la nitrocalcita pertany a "05.N - Nitrats amb H\xe2\x82\x82O" juntament amb la nitromagnesita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en forma d\'efloresc\xc3\xa8ncies en coves de pedra calc\xc3\xa0ria o sobre roques i s\xc3\xb2ls calcaris. Va ser descoberta l\'any 1835 a la cova Nicajack, al comtat de Marion (Tennessee, Estats Units). Sol trobar-se associada a altres minerals com: nitre, nitromagnesita, alunita, aragonita, berlinita, col\xc2\xb7lofana, crandallita, francoanellita, guix, huntita, hidromagnesita, leucofosfita o nesquehonita.'